CELEX: 32006R0471
Language: fi
Date: 2006-03-22
Title: Komission asetus (EY) N:o 471/2006, annettu  22 päivänä maaliskuuta 2006 , asetuksesta (EY) N:o 1445/95 poikkeamisesta vuonna 2006 naudanliha-alan vientitodistusten myöntämisajankohtien osalta

23.3.2006   
            
            
               FI
            
            
               Euroopan unionin virallinen lehti
            
            
               L 84/4
            
         
      KOMISSION ASETUS (EY) N:o 471/2006,
   annettu 22 päivänä maaliskuuta 2006,
   asetuksesta (EY) N:o 1445/95 poikkeamisesta vuonna 2006 naudanliha-alan vientitodistusten myöntämisajankohtien osalta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999 (1) ja erityisesti sen 29 artiklan 2 kohdan,
   sekä katsoo seuraavaa:
   
               (1)
            
            
               Naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä sekä asetuksen (ETY) N:o 2377/80 kumoamisesta 26 päivänä kesäkuuta 1995 annetun komission asetuksen (EY) N:o 1445/95 (2) 10 artiklan 1 kohdassa säädetään, että vientitodistukset myönnetään viidentenä työpäivänä hakemusten jättöpäivästä, jos komissio ei ole toteuttanut erityistoimenpiteitä tämän määräajan aikana.
            
         
               (2)
            
            
               Kun otetaan huomioon vuoden 2006 yleiset vapaapäivät ja Euroopan unionin virallisen lehden epäsäännöllinen julkaiseminen kyseisinä päivinä, edellä mainittu viiden työpäivän jakso on liian lyhyt markkinoiden moitteettoman hallinnon varmistamiseksi, ja sitä olisi sen vuoksi pidennettävä.
            
         
               (3)
            
            
               Tässä asetuksessa säädetyt toimenpiteet ovat naudanlihan hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Poiketen siitä, mitä asetuksen (EY) N:o 1445/95 10 artiklan 1 kohdassa säädetään, vuotta 2006 koskevat todistukset, joiden hakemukset jätetään tämän asetuksen liitteessä mainittuina aikoina, myönnetään vastaavina, kyseisessä liitteessä ilmoitettuina päivinä.
   Poikkeusta sovelletaan edellyttäen, että asetuksen (EY) N:o 1445/95 10 artiklan 2 kohdassa tarkoitettuja erityistoimenpiteitä ei ole toteutettu ennen kyseisiä myöntämispäiviä.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä maaliskuuta 2006.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 160, 26.6.1999, s. 21. Asetus sellaisena kuin se on viimeksi muutettuna asetuksella (EY) N:o 1913/2005 (EUVL L 307, 25.11.2005, s. 2).
   
      (2)  EYVL L 143, 27.6.1995, s. 35. Asetus sellaisena kuin se on viimeksi muutettuna asetuksella (EY) N:o 1118/2004 (EUVL L 217, 17.6.2004, s. 10).
   
      LIITE
      
                  Todistushakemuksen jättöaika
               
               
                  Myöntämispäivä
               
            
                  10.–13. huhtikuuta 2006
               
               
                  21. huhtikuuta 2006
               
            
                  22.–24. toukokuuta 2006
               
               
                  1. kesäkuuta 2006
               
            
                  17.–18. heinäkuuta 2006
               
               
                  26. heinäkuuta 2006
               
            
                  30.–31. lokakuuta 2006
               
               
                  8. marraskuuta 2006
               
            
                  21. joulukuuta 2006
               
               
                  29. joulukuuta 2006
               
            
                  28.–29. joulukuuta 2006
               
               
                  8. tammikuuta 2007